B4-0511, 0538, 0552 και 0560/97

Ψήφισμα σχετικά με την Κολομβία

Το Ευρωπαϊκό Κοινοβούλιο,

A. λαμβάνοντας υπόψη ότι η αντιπροσωπεία του, κατά την τελευταία επίσημη επίσκεψή της τον Σεπτέμβριο του 1996, επεσκέφθη τα γραφεία της κολομβιανής οργάνωσης ανθρωπίνων δικαιωμάτων CINEP,

Β. λαμβάνοντας υπόψη ότι το ίδιο έχει επανειλημμένως καταδικάσει τη βία στο πλαίσιο της κολομβιανής σύγκρουσης, από όποια πλευρά και αν προέρχεται,

Γ. εκφράζοντας τη βαθειά του ανησυχία για το γεγονός ότι εκατοντάδες χιλιάδες Κολομβιανοί αναγκάστηκαν να εγκαταλείψουν τον τόπο καταγωγής τους και να μετακινηθούν στο εσωτερικό της χώρας, προκειμένου να ξεφύγουν από τη βία,

Δ. σημειώνοντας ότι το μεγαλύτερο μέρος των περιπτώσεων δολοφονιών και εξαφανίσεων παραμένουν ατιμώρητες, καταγγέλλοντας δε ιδιαίτερα τη δολοφονία του Josuι Giraldo, προασπιστή των ανθρωπίνων δικαιωμάτων, ο οποίος είχε έλθει να καταθέσει στο Ευρωπαϊκό Κοινοβούλιο κατά τη διάρκεια διάσκεψης για τα ανθρώπινα δικαιώματα στην Κολομβία,

Το Ευρωπαϊκό Κοινοβούλιο,

1. εκφράζει τη βαθύτατη οδύνη του για τη δολοφονία στις 19 Μαΐου 1997 και στο Ιησουϊτικό Ίδρυμα «Κέντρο Λαϊκής Έρευνας και Εκπαίδευσης», CINEP, των εργαζομένων για την προάσπιση των ανθρωπίνων δικαιωμάτων Mario CALDERON, της συζύγου του Elsa ALVARADO CALDERON και των γονιών της, από παράνομες παραστρατιωτικές δυνάμεις[semigr ]

2. καλεί την κυβέρνηση και τις δικαστικές αρχές της Κολομβίας να διερευνήσουν εξονυχιστικά την υπόθεση αυτής της δολοφονίας και να προσαγάγουν στη δικαιοσύνη τους δράστες, και αναγνωρίζει, ταυτρόχρονα, τις προσπάθειες της Κυβέρνησης της Κολομβίας για τη συγκρότηση ομάδας ειδικών ερευνητών της αστυνομίας, η οποία, υπό τις οδηγίες της Μονάδας Ανθρωπίνων Δικαιωμάτων της Εισαγγελίας, θα διενεργήσει τις σχετικές ανακρίσεις[semigr ]

3. εκφράζει την βαθειά του ανησυχία για αυτό το σημάδι αυξανόμενης και απρόκλητης παραστρατιωτικής βίας εις βάρος μη κυβερνητικών οργανώσεων, των οποίων το μόνο έγκλημα είναι ότι επιδιώκουν την ειρηνική επίλυση στη σύγκρουση[semigr ]

4. εκφράζει τη συμπάθεια και την υποστηριξή του στους φίλους και συναδέλφους του Mario CALDERON και σε όλους όσους συμμερίζονται την πίστη του στην επικράτηση των διεθνώς αναγνωρισμένων κανόνων στον τομέα των ανθρωπίνων δικαιωμάτων[semigr ]

5. ζητεί από τις εξεγερμένες ομάδες, στο πλαίσιο διαπραγματεύσεων με την Κυβέρνηση της Κολομβίας, να απελευθερώσουν τους 70 στρατιώτες που κρατούν από τον Αύγουστο του 1996, ανταποκρινόμενες θετικά στη δράση αποστρατιωτικοποίησης της ζώνης του Caguαn, μιας ζώνης που εκτείνεται σε περίπου 13.000 τετραγωνικά χιλιόμετρα[semigr ]

6. εκφράζει την ικανοποίησή του για την εγκατάσταση του μόνιμου Γραφείου του Ύπατου Αρμοστή των Ηνωμένων Εθνών για τα Ανθρώπινα Δικαιώματα το οποίο συγχρηματοδοτείται από την Επιτροπή, εκφράζει δε την ελπίδα ότι θα μπορέσει να συμβάλει αποτελεσματικά στο σεβασμό των δικαιωμάτων του ανθρώπου και ότι θα του διαβιβαστούν οι αναλυτικές εκθέσεις του Γραφείου σχετικά με την κατάσταση στη χώρα[semigr ]

7. εκφράζει την ικανοποίησή του για την πρόσφατη χορήγηση εκ μέρους του ανθρωπιστικού γραφείου της Ευρωπαϊκής Επιτροπής (ECHO) ποσού 4,5 εκατ. Ecu για την κάλυψη των άμεσων αναγκών των εκτοπισθέντων εξαιτίας της βίας πληθυσμών[semigr ]

8. εκφράζει την ικανοποίησή του για το γεγονός ότι η Κυβέρνηση της Κολομβίας επαναβεβαίωσε σαφώς τη νομιμότητα των μη κυβερνητικών οργανώσεων και του κοινωνικού κινήματος[semigr ] ζητεί να εγκριθούν χωρίς καθυστέρηση αποτελεσματικά μέτρα για την προστασία των μελών τους[semigr ]

9. επιδοκιμάζει την πρόσφατη συγκρότηση Συμβουλίου της Προεδρίας της Δημοκρατίας της Κολομβίας για τους Εκτοπισθέντες λόγω της Βίας, το οποίο επιχειρεί να αντιμετωπίσει τον δια της βίας εκτοπισμό και να μεριμνήσει για τα θύματα του φαινομένου αυτού[semigr ]

10. υπενθυμίζει τα συμπεράσματα του ειδικού εισηγητού των Ηνωμένων Εθνών σχετικά με τις εκτελέσεις χωρίς δίκη και ζητεί από την Κυβέρνηση της Κολομβίας να εφαρμόσει ειδικά προγράμματα προστασίας που να ανταποκρίνονται αποτελεσματικά στις ανησυχίες των πολυάριθμων παρατηρητών και οργανώσεων των ανθρωπίνων δικαιωμάτων[semigr ]

11. αναθέτει στον Πρόεδρό του να διαβιβάσει τό παρόν ψήφισμα στο Συμβούλιο Υπουργών, την Ευρωπαϊκή Επιτροπή, την Κυβέρνηση της Κολομβίας, την Επιτροπή Ανθρωπίνων Δικαιωμάτων των Ηνωμένων Εθνών, καθώς και στο CINEP στην Μπογκοτά της Κολομβίας.